,. De Hirudinibus. 



Tractus intestinalis magis quam in alio ullo genere complicates. Oesophagus 

 plerisque longus membranaceus, proboscidem carnosam tubulosam cylindricam basi 

 in bulbum incrassatam includens. Haec in aliis (ut Cl. hyalina) maxima quartam 

 fere corporis partem longitudine aequans, in aliis (Cl. tessulata) valde exigua facile 

 praetervidenda ; antice crenata apparet; protruditur musculis gracilibus ab oris 

 regione ad bulbum proboscidis descendentibus ; retrahitur fibris muscularibus a 

 postica bulbi parte in ventriculi parietes dispersis. Oesophagum sequitur ventriculus 

 longus angustus appendicum coecarum paribus 5 usque 7 (in nostris) instructus. 

 Hae plus minus longae, modo simplices, modo in ramos plures divisae ; par ultimum 

 ceteris plerumque multo longius ad utrumque corporis latus versus posteriora des- 

 cendens, appendicibus secundariis in latere exteriore interdum instructum; raro (in Cl. 

 verrucata) anterioribus vix longius. Praeter haec 5 7 appendicum paria omnibus 

 communia in Cl. marginata et tessulata ventriculus alio adhuc appendicum systemate 

 gaudet, proventriculum quasi constituente. (cf. pg. 15.) Inter ultimum appendicum 

 ventriculi par intestinum tenue descendit, appendicum lateralium paribus quatuor 

 instructum. Hoc in pellucidioribus (Cl. hyalina, tessulata) motus peristaltici phae- 

 nomenon offert. Turn pars brevis in globulum dilatata sequitur, e qua rectum an- 

 gustum spiraliter saepius tortum egreditur, in anum exiguum loco solito situm abiens. 



Aliae, quibus hoc genus excellit, notae supra jam expositae (Cap. I. 5.); id 

 tantum hie adjiciam, nervorum par illud unicum e quovis ganglio ventrali pro- 

 grediens modo dimidiam corporis latitudinem indivisum percurrere (ut in Cl. verru- 

 cata, complanata), modo paulo postquam e ganglio egressum, in ramos plures solvi 

 (ut in Cl. tessulata). 



Clepsinae aquas puriores fossarum, lacuum, fluviorum habitant. Extra aquam 

 mox pereunt. Nutriuntur aliae Molluscorum, aliae Vertebratorum sanguine. Pullos 

 ventre affixes secum portant 



i. Clepsine marginata mihi 1 ). 



Corpus subcartilaginosum, dilatatum, fuscoviride, dorso ma- 

 cularum flavescentium seriebus4, linearum ejusdemcolorisserie 

 media notato; margine flavo, albo, fuscoque tessulato. Oculi 4, 

 postici majores magis inter se distantes. 



Long. max. 10'". 



Hirudo marginata O. F. Muell. Hist. verm. Tom. I. pars II. pg. 46. 

 Hir. variegata. Der gesellige Egel. Braun, Systemat. Beschreib. einiger Egelarten. 



pg. 6 1. Tab. VII, fig. i 6. 

 Hir. cephalota Car en a, Mem. dell. Accad. di Torino. Vol. XXV. pg. 298. Tab. XII, 



fig 19. Vol. XXVIII. pag. 336. 

 Hir. oscillatoria Saint-Amans. Mem. de la Soc. Linneenne de Paris. Tom. III. 



pg. 193. pi. VIII. 



Piscicola marginata Moqu. Tand. Monograph, de la Fam. des Hirud. pg. 132. Tab. VII. fig. 2. 

 Piscicola tessellata Id. Ibid. pg. 133. Tab. VII, fig. 3. (exclus. synon. Hir. tessulata 



O. F. Muell.) 



Hir. (Glossobdella) cephalota Blainv. Diet, des Sc. nat. Tom. 47. pg. 266. 

 Ichthyobdella marginata Id. Ibid. Tom. 57. pg. 588. 



i) Hujus generis et hanc et sequentem speciem esse, alio jam loco (Wiegmann's Archiv 1844. Bd. i. 

 Pg- 37) uberius demonstravi. 



